ananddey/assamese-wiki-corpus huggingface dataset:
বাৰ্মিজ বজাৰ

বাৰ্মিজ বজাৰ হৈছে বাংলাদেশৰ কক্সবাজাৰ চহৰত অৱস্থিত এক প্ৰকাৰৰ বজাৰ। প্ৰসাধন সামগ্ৰীৰ পৰা আৰম্ভ কৰি চুৰিকটাৰী, লুঙি, শংখ, চকলেট, ডেকোৰেচনৰ সামগ্ৰী আদি কম দামত পোৱা যায়। ম্যানমাৰৰ পৰা ইয়ালৈ অহা সামগ্ৰীৰ বাবে ই বাৰ্মিজ বজাৰ নাম পাইছে। বাৰ্মিজ বজাৰ আচাৰৰ বাবেও জনপ্ৰিয়। ম্যানমাৰৰ পৰা অহা সকলো ধৰণৰ আচাৰৰ ইয়াত পোৱা যাব। পৰম্পৰাগত বাৰ্মিজ বজাৰ কক্সবজাৰ চহৰৰ টেকপাৰাত অৱস্থিত। এই বাৰ্মিজ বজাৰত ৩০৬খন দোকান আছে। ইয়াৰ উপৰিও কক্সবজাৰত কৰিম বাৰ্মিজ বজাৰ, আবু চেণ্টাৰ, বীচ টাৱাৰ, বানু প্লাজা, আমেনা শ্বপিং কমপ্লেক্স, উম্ম বাৰ্মিজ মাৰ্কেট, চৌদিয়া বাৰ্মিজ মাৰ্কেট, এন নাহাৰ শ্বপিং কমপ্লেক্স, আলোচয়া শ্বপিং কমপ্লেক্স, ৰুকিয়া বাৰ্মিজ মাৰ্কেট, চৌধুৰী শ্বপিং কমপ্লেক্স, জেএন প্লাজা, বীচ টাৱাৰ বাৰ্মিজ মাৰ্কেটকে ধৰি বিভিন্ন বাৰ্মিজ বজাৰ আছে।

বাৰ্মিজ বজাৰ ১৯৬২ চনত এগৰাকী বৰ্মীয় মহিলাৰ উদ্যোগত সৃষ্টি হৈছিল। তেওঁ টেকপাৰাৰ বাৰ্মিজ প্ৰাথমিক বিদ্যালয়ৰ কাষত থকা তেওঁৰ ঘৰতে স্থানীয় ৰাখাইন হস্তশিল্প, মোনা, লুঙি, বিছনা-চাদৰ, চুৰট আদিৰ এখন সৰু দোকান স্থাপন কৰে। কক্সবজাৰলৈ অহা ঘৰুৱা আৰু বিদেশী পৰ্যটকসকলে তেওঁৰ দোকানত সজাই ৰখা বস্তুবোৰ চাবলৈ আহিছিল। পৰ্যটকৰ চাহিদাৰ কথা বিবেচনা কৰি তেওঁ নিজৰ ঘৰৰ সন্মুখত উনাং কক্সবজাৰ কটেজ ইণ্ডাষ্ট্ৰিজ নামৰ এখন দোকান খোলে। ইয়াৰ পিছত ৰাখাইন ষ্টোৰ, উমে ষ্টোৰ, নুৰানি এম্পোৰিয়াম, বিবি ফেশ্বন ডায়মণ্ড ষ্ট'ৰ আদি নামেৰে বহু কেইখন বাৰ্মিজ দোকান স্থাপন হয়। লাহে লাহে সেই সৰু দোকানখন এখন ডাঙৰ বজাৰ হৈ পৰিল।

তথ্য সংগ্ৰহ

শ্ৰেণী:বজাৰ
তৰু দত্ত

তৰু দত্ত (; ৪ মাৰ্চ, ১৮৫৬ – ৩০ আগষ্ট ১৮৭৭) হ'ল ভাৰতীয় উপমহাদেশৰ এগৰাকী বঙালী অনুবাদক আৰু কবি। স্বাধীনতাৰ আগৰ ব্ৰিটিছ ভাৰতত প্ৰচলিত ইংৰাজী আৰু ফৰাছী ভাষাত তেওঁ লিখা-মেলা কৰিছিল। হেনৰী লুই ভিভিয়ান ডেৰোজিঅ (১৮০৯-৩১), মনমোহন ঘোষ (১৮৬৯–১৯২৪) আৰু সৰোজিনী নাইডু (১৮৭৯-১৯৪৯)ৰ সৈতে তৰু দত্ত 'ভাৰত-এংলিয়ান' সাহিত্যৰ অন্যতম প্ৰতিষ্ঠাপক ব্যক্তি। দত্তক ইংৰাজী ভাষাত প্ৰকাশিত তেওঁৰ কবিতাৰ সংকলন 'আ শ্বেফ গ্লেনেড ইন ফ্ৰেঞ্চ ফিল্ডচ্‌' (১৮৭৭) আৰু 'এন্‌চিয়েণ্ট বেলাডছ এণ্ড লিজেণ্ডছ অৱ হিন্দুস্তান' (১৮৮২) আৰু ফৰাচী ভাষাত প্ৰকাশিত তেওঁৰ উপন্যাসৰ 'লা জাৰ্নেল ডি মাডেমোইচেল ডি'আৰভাৰ্ছ' (১৮৭৯) বাবে জনা যায়। তেওঁৰ কবিতাবোৰ নিঃসঙ্গতা, দেশভক্তি আৰু নষ্টালজিয়াৰ ভিত্তিত ৰচিত। ২১ বছৰ বয়সতে দত্তৰ মৃত্যু হৈছিল, যিয়ে কবি জন কীটছৰ সৈতে তেওঁক তুলনা কৰিবলৈ প্ৰভাৱিত কৰে।

প্ৰাৰম্ভিক জীৱন আৰু শিক্ষা

খ্ৰীষ্টান ধৰ্মলৈ সলনি হোৱা কলিকতাৰ এটা বঙালী পৰিয়ালত ১৮৫৬ চনৰ ৪ মাৰ্চ তাৰিখে তৰু দত্তৰ জন্ম হৈছিল। তেওঁৰ দেউতাক গোৱিন্দ চন্দ্ৰ দত্ত এজন লেখক আৰু মাক ক্ষেত্ৰমণি দত্ত ৰামবাগান দত্ত পৰিয়ালৰ জীয়ৰী। দত্ত পৰিয়াল হৈছে খ্ৰীষ্টান মিছনেৰী সকলৰ দ্বাৰা গভীৰভাৱে প্ৰভাৱিত হোৱা কলিকতাৰ প্ৰথম পৰিয়ালবোৰৰ ভিতৰৰ এটা।

পৰিয়ালটোৱে ১৮৭৩ চনত কেমব্ৰিজ এৰে, ১৮৭৩ চনৰ এপ্ৰিলৰপৰা নৱেম্বৰ মাহলৈ চেইণ্ট লিঅ'নাৰ্ড, চাচেক্সত থাকি তেওঁলোক কলিকতালৈ ঘূৰি আহে।

গ্ৰন্থপঞ্জী

'আ শ্বেফ গ্লেনেড ইন ফ্ৰেঞ্চ ফিল্ডচ্‌' (১৮৭৭)
'এন্‌চিয়েণ্ট বালাডছ এণ্ড লিজেণ্ডছ অৱ হিন্দুস্তান' (১৮৮২)
'লা জাৰ্নেল ডি মাডেমোইচেল ডি'আৰভাৰ্ছ' (১৮৭৯)

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:বঙালী সাহিত্যিক
শ্ৰেণী:ভাৰতীয় মহিলা কবি
পাৰ্বত্য নিবাস

পাৰ্বত্য নিবাস বা শৈল নিবাস হʼল নিকটৱৰ্তী সমভূমি বা উপত্যকাতকৈ অধিক উচ্চতাত অৱস্থিত এখন পৰ্যটনমূলক চহৰ। পাৰ্বত্য নিবাস বা ইংৰাজী হিলষ্টেছন শব্দটো মূলতঃ ঔপনিৱেশিক এছিয়াত (বিশেষকৈ ভাৰতত) ব্যৱহৃত হৈছিল। কিন্তু গ্ৰীষ্মকালীন গৰমৰপৰা সকাহ পাবলৈ ইউৰোপীয় ঔপনিৱেশিকসকলে প্ৰতিষ্ঠা কৰা চহৰসমূহৰ বাবে এই শব্দটো আফ্ৰিকাতো (যদিও খুব কমেইহে) ব্যৱহৃত হৈছিল। ইতিহাসবিদ ডেন কেনেডীয়ে ভাৰতীয় প্ৰেক্ষাপটৰ বিষয়ে পৰ্যবেক্ষণ কৰা অনুসৰি, "হিলষ্টেছন (...)সমূহক একচেটিয়া ব্ৰিটিছ সংৰক্ষিত স্থান হিচাপে দেখা গৈছিল: ইয়াত ভাৰতীয় লোকসকলক বহিৰাগত হিচাপে উপস্থাপন কৰা সম্ভৱ আছিল।" বৰ্তমান সময়তো এই শব্দটো ব্যৱহাৰ কৰা হয়, বিশেষকৈ ভাৰতত। ভাৰতত সৰ্বাধিকসংখ্যক পাৰ্বত্য নিবাস আছে। এইবোৰৰ বেছিভাগেই প্ৰায় ১০০০ৰপৰা ২৫০০ মিটাৰ (৩,৩০০ৰপৰা ৮,২০০ ফুট) উচ্চতাত অৱস্থিত।

ইতিহাস

দক্ষিণ এছিয়াত

তথ্য উৎস

গ্ৰন্থপঞ্জী

Crossette, Barbara. The Great Hill Stations of Asia. .
Kennedy, Dane. The Magic Mountains: Hill Stations and the British Raj. Berkeley: University of California Press, 1996. , .

বাহ্যিক সংযোগ

*
শ্ৰেণী:চহৰ
শ্ৰেণী:ইউৰোপীয় ঔপনিৱেশিকতাবাদৰ ইতিহাস
গোৱা

গোৱা মাটিকালিত হিচাপত ভাৰতৰ সকলোতকৈ সৰু ৰাজ্য আৰু জনসংখ্যাৰ হিচাপত চতুৰ্থ সৰু ৰাজ্য। ভাৰতৰ পশ্চিম অংশত কোংকণ নামৰ অঞ্চলত অৱস্থিত গোৱাক উত্তৰে মহাৰাষ্ট্ৰ, পূব আৰু দক্ষিণে কৰ্ণাটক আৰু পশ্চিমে আৰৱ সাগৰে আগুৰি আছে। গোৱা ভাৰতৰ সকলোতকৈ ধনী ৰাজ্য আৰু ইয়াৰ গড় GDP ৰাষ্ট্ৰীয় মানকতকৈ আঢ়ৈগুণ বেছি।

পানাজি গোৱাৰ ৰাজধানী, আৰু ভাস্ক' ডা গামা বৃহত্তম নগৰ। ১৬শ শতিকাত বেপাৰী হিচাপে গোৱালৈ আহি পিছলৈ ইয়াক জয় কৰা পৰ্তুগীজসকলৰ সাংস্কৃতিক প্ৰভাৱ ঐতিহাসিক নগৰ মাৰগাওত দেখিবলৈ পোৱা যায়। গোৱা পূৰ্বতে পৰ্তুগীজ উপনিবেশ আছিল; প্ৰায় ৪৫০ বছৰ বৰ্তি থকা এই অঞ্চলক ১৯৬১ চনত ভাৰতত অন্তৰ্ভুক্ত কৰা হয়।

বালিচৰ, উপাসনাৰ স্থান আৰু বিশ্ব ঐতিহ্য স্থানৰ বাবে জনাজাত গোৱালৈ বছৰি বৃহৎ সংখ্যক দেশী-বিদেশী পৰ্যটকৰ আগমণ হয়। জৈৱবৈচিত্ৰৰ স্থান পশ্চিম ঘাটত অৱস্থিত বাবে গোৱাত নানা জীৱ-জন্তু আৰু উদ্ভিদ দেখিবলৈ পোৱা যায়।

শব্দৰ উৎপত্তি

প্ৰাচীন শাস্ত্ৰসমূহত গোৱাক বহু নামৰে জনা গৈছিল; যেনে গোমণ্ট, গোমঞ্চলা, গোপাকপট্টম, গোপকপুৰী, গোৱাপুৰী, গোৱেম, আৰু গোমণ্টক। ভাৰতীয় মহাকাব্য মহাভাৰতত গোৱাৰ অঞ্চলটোক গোপৰাষ্ট্ৰ বা গোৱাৰাষ্ট্ৰ, বোলা হৈছে যাৰ অৰ্থ "গৰুপালকৰ ৰাজ্য"। গোপকপুৰী বা গোপাকপট্টনম নামকেইটা কিছুমান প্ৰাচীন সংস্কৃত কাব্যত ব্যৱহাৰ কৰা হৈছে। হিন্দু শাস্ত্ৰ হৰিবংশ আৰু স্কন্দ পুৰাণতো এই নামবোৰ আছে। খ্ৰীষ্টপূৰ্ব তৃতীয় শতিকাত গোৱাক অপৰান্থ নামেৰে জনা গৈছিল গ্ৰীক ভূগোলবিদ টেলেমীয়ে ইয়াৰ উল্লেখ কৰি গৈছে। ১৩শ শতিকাত গ্ৰীকসকলে ইয়াক নেলকিন্দ বুলি কৈছিল। গোৱাৰ আন আন ঐতিহাসিক নামসমূহ হৈছে ছিন্দপুৰ, ছন্দাবুৰ, আৰু মহাচপট্টম।

উদ্ধৃতি

তথ্যসূত্ৰ

Isadora Tast: Mother India. Searching For a Place. Peperoni Books: Berlin 2009, ISBN 978-3-941825-00-0.

অতিৰিক্ত পঠন

Andrada (undated). The Life of Dom John de Castro: The Fourth Vice Roy of India. Jacinto Freire de Andrada. Translated into English by Peter Wyche. (1664). Henry Herrington, New Exchange, London. Facsimile edition (1994) AES Reprint, New Delhi. ISBN 81-206-0900-X.

বহিঃ সংযোগ

Government of Goa official website

Resources on Goa, India Environment Portal

শ্ৰেণী:ভাৰতৰ ৰাজ্য
হৰিশংকৰ পৰসাঈ

হৰিশংকৰ পৰসাঈ (২২ আগষ্ট, ১৯২৪ - ১০ আগষ্ট, ১৯৯৫) আছিল হিন্দী সাহিত্যৰ এগৰাকী প্ৰসিদ্ধ লেখক আৰু ব্যংগকাৰ। তেওঁৰ জন্ম মধ্যপ্ৰদেশৰ হোশাংগাবাদৰ অন্তৰ্গত জমানী নামে ঠাইত হৈছিল। তেওঁ হিন্দী সাহিত্যৰ প্ৰথম ৰচনাকাৰ যিয়ে ব্যংগক এক বিশেষ আসন দিছিল আৰু তাক হাঁহি-ধেমালীৰ মনোৰঞ্জনৰে পৰম্পৰাগত পৰিধিৰে উলিয়াই সমাজৰ ব্যাপক প্ৰশ্নৰ সৈতে বান্ধিছিল। তেওঁৰ ব্যংগ ৰচনাসমূহে আমাৰ মনত হাঁহিৰ সঞ্চাৰ কৰাৰ উপৰিও আমাক সামাজিক বাস্তবিকতাসমূহৰ সন্মুখত ঠিয় কৰাই দিয়ে, যাৰ ফলত কোনো ব্যক্তিৰ বাবে এলাগী হৈ থকাটো প্ৰায় অসম্ভৱ হৈ পৰে। তেওঁৰ ভাষা শৈলী এনেকুৱা আছিল যে পাঠকে লেখকক নিজৰ সন্মুখতেই বহি থকা বুলি অনুভৱ কৰে।

শিক্ষা

তেওঁ নাগপুৰ বিশ্ববিদ্যালয়ৰ পৰা হিন্দী বিষয়ত স্নাতকোত্তৰ ডিগ্ৰী লাভ কৰিছিল।

জীৱন

১৮ বছৰ বয়সতে বন বিভাগত তেওঁ চাকৰি জীৱনৰ পাতনি মেলিছিল। ইয়াৰোপৰি খণ্ডবা নামে ঠাইত তেওঁ ছমাহ অধ্যাপনা কৰিছিল। দুবছৰ (১৯৪১-১৯৪৩) জবলপুৰত স্পেছ ট্ৰেইনিং কলেজৰ পৰা শিক্ষকতাৰ উপাধিও লাভ কৰে। ১৯৪২ চনত তাতেই মডেল হাইস্কুলত অধ্যাপনা কৰে। ১৯৫২ চনত তেখেতে চৰকাৰী চাকৰি বাদ দিয়ে আৰু ১৯৫৩ চনৰ পৰা ১৯৫৭ চনলৈ ব্যক্তিগত খণ্ডৰ বিদ্যালয়ত চাকৰি কৰে। ১৯৫৭ চনত চাকৰি এৰি তেখেতে স্বতন্ত্ৰ লেখন কাৰ্যৰ আৰম্ভণি কৰে। জবলপুৰৰ পৰা "বসুধা" নামৰ
এখন মাহেকীয়া আলোচনী প্ৰকাশ কৰিছিল। কাহিনীকাৰ, ঔপন্যাসিক আৰু নিবন্ধকাৰৰ উপৰিও তেওঁ ব্যংগকাৰ হিচাপে বিখ্যাত। পৰসাঈ মুখ্যতঃ এজন ব্যংগ লেখক, কিন্তু তেওঁৰ ব্যংগ কেৱল মনোৰঞ্জনৰ কাৰণে নহয়। তেওঁ নিজৰ ব্যংগৰ দ্বাৰা বাৰে বাৰে পাঠকৰ ধ্যান ব্যক্তি আৰু সমাজৰ সেই দুৰ্বলতা আৰু বিসংগতিসমূহৰ প্ৰতি আকৃষ্ট কৰিছিল যিয়ে আমাৰ জীৱনক শোচনীয় কৰিছে। তেওঁ সামাজিক আৰু ৰাজনৈতিক জীৱনত ব্যাপ্ত ভ্ৰষ্টাচাৰ তথা শোষণৰ ওপৰত গাঢ় ব্যংগ ৰচনা কৰিছিল যি হিন্দী ব্যংগ সাহিত্যত অদ্বিতীয়। পৰসাঈয়ে নিজৰ লিখনিক এক সামাজিক কৰ্মৰ ৰূপত পৰিভাষিত কৰে। তেওঁ ভাৱে যে সামাজিক অনুভৱ অবিহনে সত্য আৰু বাস্তৱিক সাহিত্য লিখা সম্ভৱ নহয়। পৰসাঈ মূলতঃ এগৰাকী ব্যংগকাৰ। সামাজিক বিসংগতিবোৰৰ প্ৰতি গভীৰ উদ্বেগ ৰখা লেখকেই প্ৰকৃত ব্যংগকাৰ হ'ব পাৰে। তেওঁৰ সমগ্ৰ সাহিত্য বৰ্তমান সময়ৰ সৈতে সংঘৰ্ষত লিপ্ত হোৱা পৰিলক্ষিত হয়।

পুছিয়ে পৰসাঈ চে

পৰসাঈয়ে জবলপুৰ তথা ৰায়পুৰৰ পৰা প্ৰকাশিত বাতৰি কাকত "দেশবন্ধু"ত পাঠকক প্ৰশ্নৰ উত্তৰ দিছিল। স্তম্ভৰ নাম আছিল "পুছিয়ে পৰসাঈ চে"। তেখেতে লোকৰ মাজত ইয়াৰ জৰিয়তে সামাজিক-ৰাজনৈতিক ঘটনাসমূহ প্ৰকাশ কৰিছিল। এয়া একপ্ৰকাৰৰ সহজ জন শিক্ষাৰ মাধ্যম আছিল। তেওঁৰ প্ৰশ্নোত্তৰ পঢ়িবলৈ মানুহে আশাৰে অপেক্ষা কৰিছিল।

মুখ্য ৰচনাসমূহ

কাহিনী সংগ্ৰহ: হচতে হ্যে ৰোতে হ্যে, জৈচে উনকে দিন ফিৰে, ভোলাৰাম কা জীৱ।
উপন্যাস: ৰাণী নাগফনী কী কহানী, তট কী খোজ, জ্বালা ঔৰ জল।
স্মৃতিকথা: তিৰছী ৰেখায়ে।
লেখা সংগ্ৰহ: তব কী বাত ঔৰ থী, ভূত কে পাঁৱ পীছে, বেইমানী কী পৰত, অপনী অপনী বীমাৰী, প্ৰেমচন্দ কে ফটে জুতে, মাটি কহে কম্হাৰ চে, কাগ ভগোড়া, আৱাৰা ভীড্ কে খতৰে, এচা ভী চোচা জাতা হ্যে, বৈষ্ণৱ কী ফিছলন, পগডণ্ডিয়ো কা জমানা, চিকায়ত মুঝে ভী হ্যে, সদাচাৰ কা তাবীজ, বিকলাংগ শ্ৰদ্ধা কা দৌৰ, তুলসীদাস চন্দন ঘীচে, হম এক উম্ৰ চে ৱাকিফ হ্যে।

সন্মান

"বিকলাংগ শ্ৰদ্ধা কা দৌৰ"ৰ বাবে তেখেতে সাহিত্য অকাডেমি বঁটা লাভ কৰিছিল।

তথ্য সংগ্ৰহ

বাহ্যিক সংযোগ

ভাৰতীয় সাহিত্য সংগ্ৰহত হৰিশংকৰ পৰসাঈ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:হিন্দী ঔপন্যাসিক
শ্ৰেণী:হিন্দী ভাষাৰ সাহিত্য অকাডেমি বঁটা বিজয়ী
টাউ

]]ক অপহৰণ কৰে
দক্ষিণ আমেৰিকাৰ গুয়াৰানি পৌৰাণিক কাহিনীত টাউ হৈছে এটা দুষ্ট আত্মাৰ নাম। যদিও খ্ৰীষ্টান বিশ্বাসত টাউ চয়তানৰ সম্পূৰ্ণ সমাৰ্থক নহয়, উদাহৰণস্বৰূপে, তেওঁক কেতিয়াবা দ্য ইভিল স্পিৰিট বুলিও কোৱা হৈছিল আৰু সেইবাবেই হয়তো তেওঁ নিজেই দুষ্টতাৰ ব্যক্তিত্ব হিচাপে পৰিগণিত হৈছিল। টাউক তেওঁৰ বিপৰীত এংগাটুপিৰীৰ সৈতে গুয়াৰানি সৃষ্টি মিথৰ সৰ্বোচ্চ দেৱতা টুপাই সৃষ্টি কৰিছিল আৰু পৃথিৱীত মানৱতাৰ সৈতে বাস কৰিবলৈ তেওঁক এৰি থৈ গৈছিল।

পত্নী আৰু সন্তান

গুয়াৰানি জনগোষ্ঠীৰ মাজত বাস কৰা মাৰাংগাটুৰ কন্যা কেৰানা নামৰ এগৰাকী মহিলাৰ প্ৰতি টাউৱে আকৰ্ষণ অনুভৱ কৰিছিল।
টাউৱে নিজকে সুদৰ্শন যুৱকৰ বেশ ধৰি সাত দিন ধৰি তাইক আকৰ্ষণ কৰাৰ চেষ্টা কৰাৰ পাছত তাইক অপহৰণ কৰাৰ সিদ্ধান্ত লয় যদিও তেওঁৰ ভালপোৱাৰ চক্ৰান্তক আত্মা এংগাটুপিৰীয়ে বিফল কৰি পেলায়। টাউ আৰু এংগাটুপিৰীয়ে সাত দিন সাত ৰাতি ইজনে সিজনৰ লগত যুঁজিছিল, অৱশেষত তেওঁ পৰাজিত হোৱালৈকে। পৰাজয়ৰ পিছত যুদ্ধ আৰু বীৰত্বৰ দেৱতা পিটাজোভায়ে তেওঁক দেশৰপৰা নিৰ্বাসিত কৰে।

টাউ ইমান সহজে পৰাজিত হোৱা বিধৰ নাছিল। বহিষ্কাৰ হোৱাৰ পিছতো তেওঁ উভতি আহি ধুনীয়া কেৰানাজনীক অপহৰণ কৰিবলৈ সক্ষম হয়। সাধাৰণতে ধাৰণা কৰা হয় যে তেওঁ তাইক বন্দী কৰি ৰাখি ধৰ্ষণ কৰিছিল যদিও কাহিনীটো প্ৰায়ে বেলেগ ধৰণে কোৱা হয় কাৰণ গুয়াৰানীসকলৰ লিখিত ভাষা নাছিল আৰু কিছুমান বিৱৰণীত টাউ আৰু কেৰানাৰ বিবাহৰ কথা কোৱা হৈছে। যিয়েই নহওক, টাউ আৰু কেৰানাৰ সংগমৰ ফল আছিল সাতটা সন্তান, যিবোৰক দেৱী আৰসীৰ অভিশাপ লৈ দানৱ হিচাপে জন্ম হৈছিল। সাতজনৰ প্ৰতিজনকে শ্ৰদ্ধা বা ভয় কৰা হৈছিল, প্ৰত্যেকৰে বিভিন্ন ক্ষমতা আৰু বৈশিষ্ট্য আছিল, যিটো গুয়াৰানি লোককথাৰ কেন্দ্ৰীয় বিশ্বাস।

সাতটা সন্তান জন্মৰ ক্ৰমত আছিল: তেজু জাগুয়া, আধা জেঠী আৰু আধা কুকুৰ জীৱ যাক গুহাৰ প্ৰভু বুলি গণ্য কৰা হয়; মবই টুই কপৌৰ মূৰ থকা এটা বিশাল সাপ; ম’নাই, এটা বিশাল শিংযুক্ত সাপ, যিটো পথাৰৰ প্ৰভু আৰু ৰক্ষক বুলি কোৱা হয়; জেচি জাটেৰে, ছিয়েষ্টাৰ প্ৰভু; কুৰুপি, যৌনতাৰ দেৱতা; আও আও, হয়তো এটা দানৱীয় ভেড়া বা বনৰীয়া গাহৰি হিচাপে দেখা দিছিল আৰু লুইচন, কুকুৰৰ দৰে মানুহ, মৃত্যুৰ প্ৰভু।

তথ্যসূত্ৰ

শ্ৰেণী:লোককথাৰ জীৱ
শ্ৰেণী:দক্ষিণ আমেৰিকা
সিন্ধী বিৰিয়ানী

সিন্ধি বিৰিয়ানী হৈছে পাকিস্তানৰ সিন্ধু প্ৰদেশৰ পৰা উৎপত্তি হোৱা এক বিশেষ মাংস আৰু চাউলেৰে তৈয়াৰী বিৰিয়ানী খাদ্য ৷ পাকিস্তানী খাদ্য আৰু সিন্ধী খাদ্যৰ অন্যতম ব্যৱহৃত তথা জনপ্ৰিয় খাদ্য এইবিধ।

উপকৰণ

এই বিখ্যাত সিন্ধী খাদ্যবিধ ৰন্ধাত ব্যৱহাৰ কৰা মৌলিক উপকৰণসমূহ তলত উল্লেখ কৰা হ’ল:

মাটন বা চিকেন বা মাছ বা মিছামাছ, বাছমতী চাউল, আলু, বিলাহী, দৈ, নিমখ, পিঁয়াজ, হালধি , হালধি, আদা, ইলাচি, ক'লা ইলাচিৰ গুটি, লৱঙ্গ, ৰঙা জলকীয়া, জিৰা গুটি, ডালচেনিৰ লাঠি, ৰঙা মৰিচাৰ গুড়ি, তেল, পদিনা পাত, ধনীয়া পাত, কেশৰ, থেতেলিয়াই লোৱা আলু, সেউজীয়া মৰিচা কুচি, জিৰা আৰু জলকীয়া গুড়ি।

প্ৰস্তুত প্ৰণালী

কেৰাহীত পিয়াঁজ দি মধ্যমীয়া জুইত সোণালী বাদামী ৰঙৰ হোৱালৈকে মাংস, আদা আৰু নহৰু দি ১০ মিনিট মান ভাজিব।
গৰম মছলা, শুকান গোটা মছলা, গুড়ি মছলা, দৈ, আলু দি আৰু ৫ মিনিট ভাজি ল'ব।
আধা গিলাচ বা তাতোকৈ অধিক পানী দি ঢাকোন দি মাংস কোমল হোৱালৈকে কম জুইত ৰান্ধিব।
মাংস সিজিলে আৰু তেল পৃথক হ’লে তিয়াই থোৱা বগৰী দি কেৰাহীখন এফালে ৰাখিব।
ভাতখিনি ৮০% সিজি যোৱালৈকে উতলা পানীত তিয়াই থোৱা চাউলখিনি দি ভাতখিনি ভালদৰে পানী উলিয়াই ছেকি লওক।
এটা সুকীয়া কেৰাহীত সিজোৱা ভাতখিনি মাংসৰ ওপৰত সমানে মেলি দি ভাতৰ ওপৰত বিলাহী, সেউজীয়া মৰিচা, পদিনা পাত বিস্তাৰ কৰক।
ভাতৰ ওপৰত হালধীয়া ফুড কালাৰিং ছটিয়াই ঢাকোন দি অতি কম জুইত ভাত কোমল হোৱালৈকে সিজাই লওক।

তথ্যসূত্ৰ

শ্ৰেণী: খাদ্য
শ্ৰেণী:মাংস
লক্ষ্মী ইন্দিৰা পাণ্ডা

লক্ষ্মী ইন্দিৰা পাণ্ডা লক্ষ্মী ইন্দিৰা পাণ্ডা এগৰাকী ভাৰতীয় বিপ্লৱী মহিলা আছিল আৰু নেতাজী সুভাষ চন্দ্ৰ বসুৰ ভাৰতীয় জাতীয় সেনাৰ অন্যতম কনিষ্ঠ সদস্য আছিল। আইএনএত সেৱা আগবঢ়োৱা পাণ্ডা একমাত্ৰ ওড়িয়া মহিলা আছিল।
পাণ্ডাই ঝান্সি ৰেজিমেণ্টৰ ৰাণীত ভাৰতীয় ৰাষ্ট্ৰীয় সেনাত (আইএনএ) যোগদান কৰিছিল। তেতিয়া তেওঁৰ বয়স মাত্ৰ ১৪ বছৰ আছিল আৰু তেওঁ ভাৰতত ব্ৰিটিছ শাসনৰ বিৰুদ্ধে যুঁজ দিছিল।

উৰিষ্যা চৰকাৰে ২০০৮ চনৰ অক্টোবৰত পাণ্ডাৰ মৃত্যুৰ পিছত তেওঁৰ স্মৃতিত জেইপুৰত এটা প্ৰতিমূৰ্তি স্থাপন কৰাৰ কথা ঘোষণা কৰিছিল।

২০০৮ চনৰ ২৫ অক্টোবৰত তেওঁক ৰাষ্ট্ৰীয় স্বতন্ত্ৰ সৈনিক সন্মান প্ৰদান কৰা হয় আৰু এই সন্মান হৈছে ভাৰতৰ স্বাধীনতা সংগ্ৰামীক প্ৰদান কৰা সৰ্বোচ্চ উপাধি।
তেওঁ ঘৰুৱা সহায়ক হিচাপে কাম কৰি আছিল আৰু উৰিষ্যাৰ স্বাধীনতা সংগ্ৰামী পেঞ্চন প্ৰথমাৱস্থাত তেওঁ লাভ কৰা নাছিল। তেওঁ স্বাধীনতা সংগ্ৰামী পেঞ্চনৰ বাবে যুঁজি আছিল। পাছলৈ নাতিয়ে বাতৰিটো বাতৰি কাকতলৈ প্ৰচাৰ কৰিছিল আৰু তাৰ পিছত তাই তাইৰ স্বাধীনতা সংগ্ৰামীসকলক পেঞ্চন পাইছিল আৰু ৰাষ্ট্ৰীয় সৈনিক সন্মান লাভ কৰিছিল আৰু ৰাষ্ট্ৰপতি প্ৰতীভা পাটিলক লগ ধৰিছিল।

মৃত্যু

দীৰ্ঘদিনীয়া অসুস্থতাৰ পিছত ২০০৮ চনৰ ৭ অক্টোবৰত দিল্লীৰ এইমছত পাণ্ডাৰ মৃত্যু হয়। তেওঁক সম্পূৰ্ণ ৰাজ্যিক সন্মানেৰে অন্ত্যেষ্টিক্ৰিয়া কৰা হৈছিল আৰু উৰিষ্যা আৰক্ষীৰ হৈ গাৰ্ড অফ অনাৰও প্ৰদান কৰা হৈছিল।

তথ্যৰ উৎস

শ্ৰেণী:মৃত ব্যক্তিশ্ৰেণী: স্বাধীনতা সংগ্ৰামীশ্ৰেণী: ভাৰতীয় ব্যক্তি
ঈগলনেষ্ট বন্যপ্ৰাণী অভয়াৰণ্য

ঈগলনেষ্ট বন্যপ্ৰাণী অভয়াৰণ্য অৰুণাচল প্ৰদেশৰ পশ্চিম কামেং জিলাত হিমালয়ৰ পাদদেশত অৱস্থিত এখন বন্যপ্ৰাণী অভয়াৰণ্য। ইয়াৰ উত্তৰ-পূব দিশত 'চেঁচা অৰ্কিড উদ্যান' আৰু পূবে কামেং নৈৰ সিপাৰে পাক্কে ব্ৰাঘ্ৰ প্ৰকল্প অৱস্থিত। ঈগলনেষ্ট বন্যপ্ৰাণী অভয়াৰণ্য সাগৰ পৃষ্ঠৰ পৰা ৫০০ মিটাৰৰ পৰা ৩২৫০ মিটাৰ পৰ্যন্ত বিয়পি আছে। ই 'কামেং হস্তী সংৰক্ষিত বনাঞ্চল (Kameng Elephant Reserve)ৰ অন্তৰ্ভুক্ত। ১৯৫০ ৰ দশকত এই অঞ্চলত বাহৰ পাতি থকা ভাৰতীয় সেনাৰ চতুৰ্থ ইনফেণ্ট্ৰিৰ ৰেড ঈগল ডিভিজনৰ নামেৰে এই অভয়াৰণ্যৰ নাম ঈগলনেষ্ট বন্যপ্ৰাণী অভয়াৰণ্য ৰখা হয় বুলি জনা যায়। এই অভয়াৰণ্য প্ৰধানকৈ বিভিন্ন প্ৰজাতিৰ চৰাইৰ বাবে বিখ্যাত।

ভৌগোলিক অৱস্থান

ঈগলনেষ্ট বন্যপ্ৰাণী অভয়াৰণ্য আৰু চেঁচা অৰ্কিড অভয়াৰণ্য উত্তৰ-পূবমুৱাকৈ অৱস্থিত। এই বন্যপ্ৰাণী অভয়াৰণ্যখন উত্তৰে ঈগলনেষ্ট পাছ আৰু বুগুন জনজাতিৰ সংৰক্ষিত বনাঞ্চললৈ গঠিত হৈছে। ইয়াৰ উত্তৰ সীমান্তত টাৱাং জিলা। ভালুকপুং-বমডিলা ৰাষ্ট্ৰীয় পথটোৱে এই অভয়াৰণ্যৰ পূব সীমা। ঈগলনেষ্ট বন্যপ্ৰাণী অভয়াৰণ্যৰ পশ্চিমে ভূটান সীমান্ত।

প্ৰাণীকুল

পক্ষী

ঈগলনেষ্ট বন্যপ্ৰাণী অভয়াৰণ্য পক্ষী নিৰীক্ষণৰ বাবে বিখ্যাত। ইয়াত বৰ্তমানলৈকে ৪৫৪ প্ৰজাতিৰ বিভিন্ন চৰাই পোৱা গৈছে। তদুপৰি এই অভয়াৰণ্যত তিনিবিধ ট্ৰগপান (tragopan) প্ৰজাতিৰ চৰাই দেখা পোৱা যায়।

ঈগলনেষ্ট বন্যপ্ৰাণী অভয়াৰণ্যত ১৯৯৫ চনত বুগুণ লিঅ'চিকলা (Bugun liocichla ) নামৰ এবিধ নতুন চৰাই আৱিষ্কাৰ হয়। ২০০৬ চনত ৰমনা আত্ৰেয়া (Ramana Athreya) ই এই চৰাইবিধৰ বৰ্ণনা কৰে।

সৰীসৃপ প্ৰাণী

ঈগলনেষ্ট বন্যপ্ৰাণী অভয়াৰণ্যত বহু প্ৰকাৰৰ সৰীসৃপ আৰু উভচৰ প্ৰাণী দেখা পোৱা যায়। ইয়াৰ ভিতৰত ৩৪ বিধ উভচৰ, ২৪ বিধ সাপ, ৭ বিধ জেঠীজাতীয়, ৪ বিধ স্কিঙ্ক (Skink) প্ৰাণী প্ৰধান। Abor Hills Agama নামৰ প্ৰাণীবিধ ১২৫ বছৰৰ বিৰতিৰ মূৰত এই অভয়াৰণ্যত পুনৰ আৱিষ্কাৰ হয়। ইয়াত দেখা পোাৱ অন্যান্য বিৰল প্ৰজাতি বোৰ হ'ল, Darjeeling False-wolfsnake, Anderson's Mountain lizard, Günther's Kukri Snake, Common Slug Snake আৰু Keelback সাপৰ প্ৰজাতি।

স্তন্যপায়ী প্ৰাণী

ঈগলনেষ্ট বন্যপ্ৰাণী অভয়াৰণ্যত কমেও ১৫ বিধ স্তন্যপায়ী প্ৰাণী দেখা পোৱা যায়। ইয়াৰ ভিতৰত বিলুপ্তপ্ৰায় টুপীমুৰীয়া বান্দৰ, ঢেঁকীয়াপতীয়া বাঘ, হাতী, ৰঙা পাণ্ডা, ভালুক, অৰুণাচলী বান্দৰ আৰু মিথুন আদিয়ে প্ৰধান। ১৯৯৭ চনত প্ৰখ্যাত প্ৰাণীবিজ্ঞানী আনোৱাৰদ্দিন চৌধুৰীয়ে নতুন বান্দৰৰ প্ৰজাতি 'অৰুণাচলী বান্দৰ' আৱিষ্কাৰ কৰে।

পখিলা

ঈগলনেষ্ট বন্যপ্ৰাণী অভয়াৰণ্যত কমেও ১৬৫ বিধ বিভিন্ন প্ৰজাতিৰ ৰং-বিৰঙী পখিলা দেখিবলৈ পোৱা যায়। ইয়াৰ ভিতৰত ভূটান গ্ল'ৰি (Bhutan Glory), গ্ৰে এডমিৰেল (Grey Admiral), ডাস্কি লেবিৰিন্থ (Dusky Labyrinth), টাইগাৰ ব্ৰাউন (Tigerbrown), হুৱাইট আউল (White Owl) আদিয়ে প্ৰধান। .

উদ্ভিদকূল

এই অভয়াৰণ্যত বিভিন্ন প্ৰকাৰৰ উদ্ভিদ দেখা পোৱা যায়। বৃক্ষৰ ভিতৰত বিভিন্ন প্ৰকাৰৰ অ'ক গছেই প্ৰধান। ইয়াত কমেও পাঁচটা প্ৰজাতিৰ ৰ'ড'ডেণ্ড্ৰন ফুল দেখা পোৱা যায়।

জৈৱবৈচিত্ৰ্য সংৰক্ষণ

ঈগলনেষ্ট বন্যপ্ৰাণী অভয়াৰণ্য এখন Conservation International Himalaya Biodiversity Hotspot স্থান

Birdlife International এ ঈগলনেষ্ট বন্যপ্ৰাণী অভয়াৰণ্য আৰু চেঁচা অভয়াৰণ্যক Important Bird Area (IBA IN344) ৰ অন্তৰ্ভুক্ত কৰিছে।

চিত্ৰমালা

তথ্যসূত্ৰ

বাহ্যিক সংযোগ

Field sketch of the bird prior to study and description
Ramana Athreya's trip report in 1996 describing the new species
The Eaglenest Biodiversity project
The Bugun Liocichla, Discovery of new Bird Species in India: BNHS

শ্ৰেণী:অৰুণাচল প্ৰদেশ
শ্ৰেণী:ভাৰতৰ ৰাষ্ট্ৰীয় উদ্যান
আশীৰ দশকৰ দস্তাবেজ

আশীৰ দশকৰ দস্তাবেজ হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। সংকলনখনত মুঠ ৪১ টা প্ৰবন্ধ আছে। ষ্টুডেণ্টচ্ ষ্ট’ৰচ্ প্ৰকাশনে ২০০১ চনৰ ডিচেম্বৰ মাহত প্ৰকাশ কৰা এই সংকলনটি লেখক হোমেন বৰগোহাঞিয়ে তেখেতৰ সদাশয়, সহৃদয় আৰু সদালাপী বন্ধু গৌতম প্ৰসাদ বৰদলৈৰ হাতত আগবঢ়াইছে।

বিৱৰণ

আশীৰ দশকৰ দস্তাবেজৰ আগকথাত লেখকে লিখিছে," আশীৰ দশকটো(১৯৮০-'৯০) অসমৰ সাম্প্ৰতিক বুৰঞ্জীত এটা অতি ঘটনা-মুখৰ দশক।...সাংবাদিকৰ কাৰণে আশীৰ দশকটো আছিল প্ৰত্যাহ্বানৰ সময়। কিন্তু ঠিক সেই সময়ছোৱাতে মই অসমৰ সাংবাদিকতাৰ পৰা নিৰ্যাসিত হ'বলৈ বাধ্য হ'লো। অসম-আন্দোলনে মোক এঘৰীয়া কৰাৰ ফলত অসমৰ বাতৰি কাকতত মোৰ লেখা প্ৰকাশ কৰাটো অসম্ভৱ হৈ পৰিল; আনকি মই সেই সময়ত সম্পাদনা কৰা 'নাগৰিক' নামৰ বাৰ্তালোচনীখনো বন্ধ কৰি দিব লগীয়া পৰিস্থিতিৰ উদ্ভৱ হ'ল। নিৰুপায় হৈ মই ১৯৮১ চনৰ মাৰ্চ মাহত কলিকতাৰ পৰা প্ৰকাশিত 'আজকাল' নামৰ বাংলা দৈনিক বাতৰি কাকতত যোগ দিবলৈ বাধ্য হ'লো।" ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্যৰ উৎস

লগতে চাওক

আত্ম দীপো ভৱ
প্ৰজ্ঞাৰ সাধনা
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
৮ মাৰ্চ

ঘটনাৱলী

১৯৭৫ - ৰাষ্ট্ৰসংঘই আন্তঃৰাষ্ট্ৰীয় নাৰী দিৱস অনুষ্ঠিত কৰাৰ কথা ঘোষণা কৰে।

জন্ম

১৮৯৩ - ৰাজবালা দাস, অসমীয়া শিক্ষাবিদ।
১৯০৮ - লোকনাথ বল, ভাৰতীয় স্বাধীনতা সংগ্ৰামী।
১৯১৬ - অন্নপূৰ্ণা গোস্বামী, ভাৰতীয় সাহিত্যিক।
১৯৫৩ - বসুন্ধৰা ৰাজে, ভাৰতীয় ৰাজনীতিবিদ।
১৯৫৮ - যোগেশ্বৰ বৰুৱা, ভাৰতৰ মুক্তি যুঁজাৰু।
১৯৮৪ - ৰোছ টেইলৰ, নিউজিলেণ্ডৰ ক্ৰিকেটাৰ।

মৃত্যু

১৫৩৪ - ৰাণী কৰ্ণাৱতী, ভাৰতৰ বুন্দিৰ ৰাজকুঁৱৰী আৰু অস্থায়ী শাসক।
১৭০২ - তৃতীয় উইলিয়াম, ইংলেণ্ডৰ ৰজা।

দিৱস

আন্তৰ্জাতিক নাৰী দিৱস

তথ্য সংগ্ৰহ

বাহ্যিক সংযোগ

বিবিচি: এই দিনত
অনাইতা নায়াৰ

অনাইতা নায়াৰ (জন্ম ১৯ জুলাই ১৯৮৪) এগৰাকী ভাৰতীয় চলচ্চিত্ৰ আৰু নাট্যমঞ্চ অভিনেত্ৰী তথা গায়িকা। তেওঁ বিশেষকৈ ক্ৰীড়া বিষয়ক চলচ্চিত্ৰ চক দে ইণ্ডিয়া (২০০৭)ত ভাৰতীয় মহিলা ৰাষ্ট্ৰীয় হকী দলৰ সদস্য আলিয়া ব’ছৰ চৰিত্ৰত অভিনয় কৰাৰ বাবে জনাজাত।

কেৰিয়াৰ

নায়াৰৰ জন্ম হয় বেংগালুৰুত এজন মালয়ালম পিতৃ আৰু পাৰ্মাচী তৃৰ ঘৰত। তেওঁ বেংগালুৰুৰ দ্য ফ্ৰেংক এন্থনি পাব্লিক স্কুলত বিদ্যালয় শিক্ষা গ্ৰহণ কৰে আৰু বেংগালুৰু বিশ্ববিদ্যালয়ত অধ্যয়ন কৰে।

২০০৭ চনৰ ক্ৰীড়া বিষয়ক চলচ্চিত্ৰ চক দে ইণ্ডিয়াত ভাৰতীয় মহিলা ৰাষ্ট্ৰীয় হকী দলৰ সদস্য আলিয়া ব’ছৰ চৰিত্ৰত অভিনয় কৰাৰ পাছতে তেওঁ জনপ্ৰিয়তা লাভ কৰে। তেওঁ দুটা মালয়ালম চলচ্চিত্ৰতো অভিনয় কৰিছে — বাই দ্য পিপল (২০০৫) আৰু আই জি (২০০৯)। ইয়াৰ উপৰি তেওঁ ভাৰ্জিন মোবাইল, ডেইৰী মিল্ক সিল্ক, এচাৰ, ডাভ, মেডিকেল এবৰশন পিলছ আৰু নেস্কাফে আদি বিভিন্ন টিভি বিজ্ঞাপনতো অভিনয় কৰিছে।

তেওঁ ব্ৰিটিছ-ভাৰতীয় কমেডি শৃংখলা মুম্বাই কলিং ত বিন্দিয়া চৰিত্ৰত অভিনয় কৰিছিল।

তেওঁ ঝুঠা হি সহী আৰু ডাম মাৰো ডাম চলচ্চিত্ৰতো অভিনয় কৰিছিল। তেওঁৰ পিছৰ মুক্তিপ্ৰাপ্ত চলচ্চিত্ৰসমূহ হৈছে সুনীল পিল্লাই পৰিচালিত একান্ত আৰু নিশিকান্ত কামত পৰিচালিত ফোৰ্চ।

অভিনয়ৰ উপৰি নায়াৰ এস৫ নামৰ সংগীত দলৰ সদস্য আছিল আৰু ছনি-বিএমজি সংস্থাৰ সৈতে ইসাই এলবাম মুক্তি কৰিছিল।

চলচ্চিত্ৰতালিকা

বছৰ চলচ্চিত্ৰ চৰিত্ৰ ভাষা টোকা
২০০৫ বাই দ্য পিপল নিজে মালয়ালম “অঃ ললিতা” গানত বিশেষ উপস্থিতি; সকলো গানৰ প্লেবেক গায়িকা
২০০৭ চক দে ইণ্ডিয়া আলিয়া ব’ছ হিন্দী
২০০৮ মুম্বাই কলিং বিন্দিয়া ইংৰাজী
২০০৯ আই জি চান্দিনী মালয়ালম
২০১০ ৱেল ডান আব্বা ছাকিনা হিন্দী
আশায়েঁ পদ্মা
ঝুঠা হি সহী ছুশি
২০১১ ডাম মাৰো ডাম টানি
একান্ত টিনা
ফোৰ্চ ৰচনা

তথ্যসূত্ৰ

বাহ্যিক সংযোগ

শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
ক্ৰিষ্টিয়ানো ৰোনাল্ডো

ক্ৰিষ্টিয়ানো ৰোনাল্ডো ডছ চাণ্টছ এভেইৰো (জন্ম ৫ ফেব্ৰুৱাৰী ১৯৮৫) এজন পৰ্তুগীজ পেচাদাৰী ফুটবলাৰ, যিয়ে চৌদি প্ৰ' লীগ ক্লাব আল-নাছৰ আৰু পৰ্তুগাল ৰাষ্ট্ৰীয় দলৰ ফৰৱাৰ্ড আৰু অধিনায়ক হিচাপে খেলে। সৰ্বকালৰ এগৰাকী অন্যতম শ্ৰেষ্ঠ খেলুৱৈ হিচাপে বিবেচিত ৰোনাল্ডোৱে পাঁচবাৰ বেলন ডি'অৰ বঁটা আৰু চাৰিবাৰ ইউৰোপীয়ান গ'ল্ডেন শ্বু জয় কৰিছে, যি এজন ইউৰোপীয় খেলুৱৈৰ বাবে সৰ্বাধিক। তেওঁ নিজৰ কেৰিয়াৰত ৩৪টা ট্ৰফী জিকিছে, যাৰ ভিতৰত সাতটা লীগ খিতাপ, পাঁচবাৰ ইউৱেফা চেম্পিয়নছ লীগ আৰু ইউৱেফা ইউৰোপীয়ান চেম্পিয়নশ্বিপ অন্তৰ্ভুক্ত। চেম্পিয়নছ লীগত সৰ্বাধিক গ'ল (১৪০) আৰু এছিষ্ট (৪২), ইউৰোপীয়ান চেম্পিয়নশ্বিপত সৰ্বাধিক গ'ল (১৪), আৰু এজন পুৰুষ খেলুৱৈৰ ভিতৰত সৰ্বাধিক আন্তঃৰাষ্ট্ৰীয় গ'লৰ (১৪৩) অভিলেখ ৰোনাল্ডোৰ নামত আছে। ১,২০০ তকৈও অধিক পেচাদাৰী কেৰিয়াৰ মেচ খেলা তেওঁ বিশ্বৰ অতি কমসংখ্যক খেলুৱৈৰ ভিতৰত এজন আৰু ক্লাব তথা দেশৰ হৈ ৯০০ তকৈও অধিক অফিচিয়েল ছিনিয়ৰ কেৰিয়াৰ গ'ল স্ক’ৰ কৰিছে।

উদ্ধৃতি

মই ভাবোঁ যে মই ধনী, সুদৰ্শন আৰু এজন মহান খেলুৱৈ হোৱা বাবেই মানুহে মোৰ প্ৰতি ঈৰ্ষা কৰে। ইয়াৰ বাহিৰে মোৰ ওচৰত আন কোনো ব্যাখ্যা নাই।

ডিনামো জাগ্ৰেবৰ সমৰ্থকসকলে তেওঁৰ প্ৰতিদ্বন্দী লিয়নেল মেছিৰ নাম ধৰি চিঞৰি থকাৰ সন্দৰ্ভত সোধা এক প্ৰশ্নৰ উত্তৰত।

মোৰ মনত মই সদায়েই শ্ৰেষ্ঠ। মানুহে কি ভাবে বা কি কয়, সেই লৈ মই গুৰুত্ব নিদিওঁ। কেৱল এই বছৰটোতে নহয়, মই সদায়েই শ্ৰেষ্ঠ।

'ৰোনাল্ডো' নামৰ চলচ্চিত্ৰখন মুক্তিৰ পূৰ্বে বিবিচিৰ সৈতে হোৱা এটা সাক্ষাৎকাৰত।

যেতিয়া কোৱা হয় যে ক্ৰিষ্টিয়ানোৰ দুৰ্বল প্ৰদৰ্শনৰ বাবে মাদ্ৰিদে সংগ্ৰাম কৰিছে, তেতিয়া মই বিৰক্ত হওঁ। এনে লাগে যেন আপোনালোকে কেৱল মোৰ পাছতহে লাগিছে। যদি সকলোৱেই মোৰ দৰে স্তৰত থাকিলহেঁতেন, তেন্তে হয়তো আমি প্ৰথম স্থানত থাকিলহেঁতেন।

মাদ্ৰিদ ডাৰ্বীত ১-০ গ'লত পৰাজিত হোৱাৰ পিছত স্পেনিছ সংবাদ মাধ্যমে তেওঁক দোষাৰোপ কৰাৰ বাবে কৰা আক্ষেপ।

মই মোতকৈ উন্নত আন কাকো দেখা নাই। এনে কোনো কাম নাই যিটো মই কৰিব নোৱাৰো, কিন্তু মই এনে কিছুমান কথা দেখিব পাওঁ যিবোৰ আনে নোৱাৰে। মোতকৈ পৰিপূৰ্ণ খেলুৱৈ আৰু কোনো নাই। মই ইতিহাসৰ শ্ৰেষ্ঠ খেলুৱৈ— ভাল আৰু বেয়া উভয় সময়তে।

২০১৭ চনৰ ডিচেম্বৰত পঞ্চমটো বেলন ডি'অৰ জয় কৰাৰ পাছত।

আমি আমাৰ সপোনবোৰ ক'ব নিবিচাৰোঁ। আমি সেইবোৰ কৰি দেখুৱাব বিচাৰোঁ।
ক্ৰিষ্টিয়ানো ৰোনাল্ডো, টুইটাৰ পোষ্ট (৮ ফেব্ৰুৱাৰী ২০১২): "We don't want to tell our dreams. We want to show them. Give us all your support #Portugal #DENPOR"

বাহ্যিক সংযোগ

শ্ৰেণী:ফুটবল খেলুৱৈ
শ্ৰেণী:খেলুৱৈ
ন'বেল বঁটা (২০১৫)

ন'বেল বঁটা বছৰি প্ৰদান কৰা এটা অতি সন্মানীয় পুৰস্কাৰ। স্কাণ্ডিনেভিয়ান সমিতিয়ে এই বঁটা কলা আৰু বিজ্ঞানৰ কেইটামান শাখাত আগবঢ়োৱা অতি বিশেষ অৱদানৰ বাবে প্ৰদান কৰে। ডাইনামাইটৰ আৱিষ্কাৰক ছুইডেনৰ আলফ্ৰেড ন'বেল-ৰ ইচ্ছাপত্ৰ অনুসৰি ১৮৯৫ চনত এই বঁটা স্থাপন কৰা হয়। ১৯০১ চনত প্ৰথমে এই বঁটা প্ৰদান কৰা হৈছিল। ২০১৪ বৰ্ষত নিম্নোক্ত সকললৈ এই বঁটা আগবঢ়োৱা হৈছে।

#
শাখা
আলোকচিত্ৰ
বিজেতা
নাগৰিকত্ব
অৱদান

১
পদাৰ্থ বিজ্ঞান
|
তাকাকি কাজিতা (Takaaki Kajita)

নিউট্ৰিন' দোলনৰ আৱিষ্কাৰৰ বাবে, যিয়ৈ দেখুৱাবলৈ সক্ষম হয় যে নিউট্ৰিন' কণাৰ ভৰ আছে ("for the discovery of neutrino oscillations, which shows that neutrinos have mass")
|
আৰ্থাৰ বি. মেক্‌ড'নাল্ড (Arther B. McDonald)

২
ৰসায়ন বিজ্ঞান
|
টমাছ লিণ্ডেল (Tomas Lindahl)

ডিএনএ মেৰামতিৰ কৌশল সম্বন্ধীয় গৱেষণাৰ বাবে ("for mechanistic studies of DNA repair"
|
পল মড্ৰিখ্‌ (Paul Modrich)

|
আজিজ ছেনকেৰ (Aziz Sancar)

৩
ফিজিঅ'লজী বা মেডিচিন
|
উইলিয়াম চি. কেম্পবেল (William C. Campbell)

ঘূৰণীয়া কৃমিৰ সংক্ৰমণৰ বিৰূদ্ধে এক নৱ্য চিকিৎসা পদ্ধতি আৱিস্কাৰৰ বিষয়ে কৰা গৱেষণাৰ বাবে ("for their discoveries concerning a novel therapy against infections caused by roundworm parasites")
|
শ্বাট'ছি ওমুৰা (Satoshi Ōmura)

|
য়ুয়ু টু (Youyou Tu)

মেলেৰিয়াৰ বিৰূদ্ধে এক নৱ্য চিকিৎসা পদ্ধিতৰ আৱিষ্কাৰৰ বিষয়ে কৰা গৱেষণাৰ বাবে ("for her discoveries concerning a novel therapy against Malaria")

৪
সাহিত্য
|
স্বেতলানা এলেক্সিয়েভিচ্‌ (Svetlana Alexievich)

এই সময়ৰ দুখ-কষ্ট আৰু সাহসৰ প্ৰতিমূৰ্তিস্বৰূপ তেখেতৰ বহুধ্বনিক লিখনীৰ বাবে ("for her polyphonic writings, a monument to suffering and courage in our time")

৫
শান্তিৰ ন'বেল বঁটা
|
নেশ্যনেল ডাইলগ কোৱাৰ্টেট (National Dialogue Quartet)

২০১১-ৰ জেছমিন বিপ্লৱৰ সময়ত টিউনিছিয়াত গণতন্ত্ৰ প্ৰতিষ্ঠাৰ বাবে লোৱা সাহসী পদক্ষেপৰ বাবে ("for its decisive contribution to the building of a pluralistic democracy in Tunisia in the wake of the Jasmine Revolution of 2011")

৬
অৰ্থনীতি
|
এংগাছ ডিটন (Angus Deaton)

ভোগ, দাৰিদ্ৰ্য, আৰু কল্যাণৰ বিষয়ে কৰা বিশ্লেষণাত্মক গৱেষণাৰ বাবে ("for his analysis of consumption, poverty, and welfare")

তথ্য সংগ্ৰহ

বাহ্যিক সংযোগ

Official website of the Royal Swedish Academy of Sciences
Official website of the Nobel Foundation
Downloadable Database of Nobel Laureates

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা